Suomi kaatoi Tanskan ehdottaman Pohjoismaiden yhteisen ulkorajan, kirjoittaa ruotsalainen Dagens Nyheter -lehti.

- Kaikki muurit Euroopan sisällä, olivat ne sitten Pohjoismaissa tai muualla, ovat huonoja muureja, Stubb sanoi Dagens Nyheter -lehdelle. JOEL MAISALMI/AL

Asian vahvistaa DN:lle Ruotsissa maanantaina vieraillut valtiovarainministeri Alexander Stubb.

– Mielestäni se ei ole hyvä ajatus. Euroopan unioni ja Schengen ovat ulkorajaa. Kaikki muurit Euroopan sisällä, olivat ne sitten Pohjoismaissa tai muualla, ovat huonoja muureja, Stubb sanoo lehdelle.

Tanskan pääministeri Lars Løkke Rasmussen ehdotti toissa perjantaina Pohjoismaisten yhteistä ulkorajaa ja rajatarkastusten poistamista rajojen sisältä.

Pohjoismailla on ollut vuodesta 1957 jälkeen passiunioni, jonka sisällä ei ole tarvinnut passia, mutta ennen pakolaiskriisiäkin matkustamiseen on tarvinnut henkilökortin.

Ruotsissa Pohjoismaiden yhteistä ulkorajaa asettui tukemaan ruotsidemokraattien Jimmie Åkelsson.

Stubb kertoo puhuvansa DN:n haastattelussa koko hallituksen suulla. Stubbin mukaan hallitus vahvistaisi Pohjoismaiden sijaan koko unionin rajoja.

– Se tarkoittaa esimerkiksi Suomen Venäjän rajaa tai Kreikan rajoja. Silloin meillä on yhteinen turvapaikkapolitiikka. Ei ole valtioiden välisiä ratkaisuja vaan ylikansallinen ongelma. Emme halua pysyviä rajatarkastuksia Pohjoismaiden välille.

Stubbin kommenteista Suomessa uutisoi ensimmäisenä Turun Sanomat.

Lähde: Dagens Nyheter